Diari Oficial de la Generalitat Valenciana


Sumari del DOGV 5095, del 19-09-2005 (2005/10689)

RESOLUCIÓ de 8 de setembre de 2005, de la Conselleria de Justícia i Administracions Públiques, per la qual es nomenen funcionaris de carrera al personal que ha superat la segona i tercera convocatòria dels cursos de Promoció Interna i d'Adaptació de la Relació Jurídica, del personal inclòs en el Pla d'Ocupació del Sector del Menor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5095

Data del DOGV
:   19-09-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/10733


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 8 de setembre de 2005, de la Conselleria de Justícia i Administracions Públiques, per la qual es nomenen funcionaris de carrera al personal que ha superat la segona i tercera convocatòria dels cursos de Promoció Interna i d'Adaptació de la Relació Jurídica, del personal inclòs en el Pla d'Ocupació del Sector del Menor. [2005/X10238]
  
Vista la proposta del Tribunal Qualificador de la segona i tercera convocatòria dels cursos de Promoció Interna i d'Adaptació de la Relació Jurídica, del personal inclòs en el Pla d'Ocupació del Sector del Menor, convocats per Orde de la Conselleria de Justícia i Administracions Públiques, de 18 d'abril de 2005 (DOGV núm. 4996, de 29 d'abril de 2005), i verificada la concurrència dels requisits exigits en l'article 6.1 de l'Acord de 30 de març del Govern Valencià (DOGV núm. 3473, de 14 d'abril de 1999), pel qual s'aprova el Pla d'Ocupació del Sector del Menor..
  
I de conformitat amb el que disposa l'article 6 de l'Acord de 30 de març, i en exercici de les competències que m'estan atribuïdes en l'article 27 de la Llei de la Funció Pública Valenciana, resolc:
  
Primer
  
Publicar, a proposta del tribunal qualificador, la relació d'aspirants que han superat les proves selectives dels cursos de Promoció Interna i d'Adaptació de la Relació Jurídica, del personal inclòs en el Pla d'Ocupació del Sector del Menor, que es relacionen en l'annex I de la present resolució.
  
Segon
  
Nomenar funcionaris de carrera d'administració especial, grup B, tècnic mitjà especialista en menors, els aspirants que es relacionen en l'annex I de la present resolució.
  
Tercer
  
Els efectes administratius i econòmics de la presa de possessió seran des del dia 1 d'octubre de 2005, i es respectarà la situació administrativa que a cada un de les persones interessades corresponga, d'acord amb el que preveu l'article 6.1 de l'Acord de 30 de març de 1999, del Govern Valencià.
  
L'acte de presa de possessió, a què queden convocats tots els aspirants relacionats en l'annex I de la present Resolució, tindrà lloc, llevat casos de força major, el dia 3 d'octubre de 2005, a les 10.00 hores, a les seus següents:
  
Alacant: Direcció Territorial de Justícia i Administracions Públiques, Rambla de Méndez Núñez, 41, 3a planta, 03002 ALACANT.
  
València: Direcció General d'Administració Pública, carrer Miquelet, núm. 5. 46585 València.
  
Quart
  
La present resolució podrà ser impugnada per les persones interessades, mitjançant la interposició del recurs contenciós administratiu en el termini de dos mesos, comptadors des de l'endemà de la publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes, comptador des de l'endemà de la publicació, o qualsevol altre recurs que estime procedent per a la defensa dels seus interessos.
  
València, 8 de setembre de 2005.- El conseller: Miguel Peralta Viñes.
  
ANNEX I
  
NRP COGNOMS NOM
  
58062359Q7 ALFARO ÁLAMO LEONCIO
  
79551942T5 CONDE VEGA ADELAIDA
  
60843622C0 GARIJO CHICOTE EVELIO